## Odluka Ustavnog suda Republike Hrvatske broj: U-VII-1207/2001 od 25. svibnja 2001.

### NN 50/2001 (1.6.2001.), Odluka Ustavnog suda Republike Hrvatske broj: U-VII-1207/2001 od 25. svibnja 2001.

# USTAVNI SUD REPUBLIKE HRVATSKE

811

Ustavni sud Republike Hrvatske, u sastavu Jasna Omejec, dopredsjednik
Suda te suci Marijan Hra­njski, Petar Klarić, Mario Kos, Jurica Malčić, Ivan
Matija, Ivan Mrko­njić, Agata Račan, Emilija Rajić, Vice Vukojević i Milan
Vuković, odlučujući u povodu žalbe za zaštitu izbornog prava, na sjednici održanoj
25. svib­­nja 2001. godine, donio je s­ljedeću

## ODLUKU

Odbija se kao
neosnovana žalba Hrvatske demokratske zajednice – Općinskog odbora Se­get,
podnesena protiv rješe­nja Županijskog izbornog povjerenstva
Splitsko-dalmatinske županije, klasa: 013-01/01-01/01, urbroj: 2181/1-15-01-33
od 22. svib­nja 2001.

```
Obrazlože­nje

```

1. Rješe­njem Županijskog izbornog povjerenstva Splitsko-dalmatinske županije,
klasa: 013-01/01-01/01, urbroj: 2181/1-15-01-33 od 22. svib­nja 2001., odbijen
je prigovor žalite­lja na razdiobu broja članova predstavničkog tijela Općine
Se­get po listama, prema kojoj je ­njemu pripalo 7 mjesta teme­ljem izračuna u
smislu odredaba članka 23. st. 2. i 3. Zakona o izboru članova pred­stav­ničkih
tijela jedinica lokalne i područne (re­gionalne) samouprave (»Narodne novine«,
broj 33/01 – da­lje: Zakon o izboru).

2. Žalite­lj navodi da je
pogrešno utvrđeno da je zajednički djelite­lj broj 175, a ne 176 te da je pogrešno
da se kao zajednički djelite­lj uzima cijeli broj bez decimala, jer da takvo
tumače­nje ne proizlazi ni iz Zakona o izboru ni iz nekog drugog zakona. Smatra
da se broj zaokružuje na ma­nji ako je decimala 0,5 i ma­nja, odnosno na s­ljedeći
veći broj ako je decimala veća od 0,5, a ukazuje i na odredbu stavka 3. članka
23. Zakona o izboru, smatrajući da »još jedno mjesto« pripada ­nje­govoj listi
koja je dobila više glasova.

Predlaže usvojiti žalbu i
preinačiti osporavano rješe­nje na način da se utvrdi da je ­nje­gova lista
dobila 8 članova Općinskog vijeća Se­get.

*Žalba nije osnovana.*

3. Prema odredbi članka 23.
stavka 2. Zakona o izboru, broj članova predstavničkog tijela jedinice koji će
biti izabran sa svake kandidacijske liste utvrđuje se na način da se ukupan
broj važećih glasova koje je dobila kandidacijska lista jedinice (biračka masa
liste) dijeli s brojevima od 1 do zak­ljučno broja koliko se članova predstavničkog
tijela jedinice bira na izborima. Od svih dobivenih rezultata pos­ljed­nji
rezultat po redu jest zajednički djelite­lj kojim se dijeli ukupan broj glasova
svake kandidacijske liste (biračka masa liste). Svaka kandidacijska lista dobit
će onoliko mjesta u predstavničkom tijelu koliko puta ukupni broj ­njezinih
dobivenih glasova (biračka masa) sadrži zajednički djelite­lj.

U konkretnom je slučaju
sporno da li je zajednički djelite­lj 175 ili 176, jer je s decimalama točan
broj 175,6666667.

Navedena odredba članka 23.
stavka 2. Zakona o izboru ne daje izričit odgovor na to pita­nje, ali je
Ustavni sud u svojoj praksi već zauzeo stajalište da se kao zajednički djelite­lj
uzima cijeli broj bez decimala (npr. U-VII-365/1997, U-VII-387/1997 i U-VII-404/1997).

Iz navedenog proizlazi da je
nadležno izborno povjerenstvo pravilno utvrdilo da žalite­lju, s obzirom na
rezultate izbora, pripada sedam mjesta u Općinskom vijeću Općine Se­get.

4. Stoga je teme­ljem odredbe
članka 56. stavka 4. Zakona o izboru odlučeno kao u izreci.

Broj: U-VII-1207/2001
Zagreb, 25. svib­nja 2001.

USTAVNI SUD REPUBLIKE HRVATSKE

Dopredsjednik Suda
**dr. sc. Jasna Omejec,** v. r.

if !supportEmptyParas endif

Odluka, NN 50/2001-811